de Victor Bratu 6.2.2017

Întâlnirea dintre ministrul român de externe Teodor Meleșcanu și secretarul general al NATO, Jens Stoltenberg, a fost amânată, anunță luni Alianța Nord-Atlantică într-un comunicat de presă remis Agerpres.

Potrivit sursei citate, NATO anunță că întâlnirea va fi reprogramată la o dată care va fi anunțată ulterior.

NATO a anunțat amânarea întâlnirilor pe care Stoltenberg urma să le aibă, la sediul Alianței, cu miniștrii de Externe din România și Polonia.

Comunicatul Alianței nu precizează și motivul amânării.

MAE a anunțat duminică agenda ministrului de Externe, aflat luni la Bruxelles, unde participă la reuniunea Consiliului Uniunii Europene pentru Afaceri Externe:

Întrevederea ministrului afacerilor externe, Teodor Meleșcanu, cu secretarul general al NATO, Jens Stoltenberg – Bruxelles

Întrevederea ministrului afacerilor externe, Teodor Meleșcanu, cu prim-vicepreședintele Comisiei Europene, Frans Timmermans – Bruxelles

Întrevederea ministrului afacerilor externe, Teodor Meleșcanu, cu Înaltul Reprezentant pentru Afaceri Externe și Politică de Securitate, Vicepreședinte al Comisiei Europene, Federica Mogherini – Bruxelles

Participarea ministrului afacerilor externe, Teodor Meleșcanu, la reuniunea Consiliului Afaceri Externe (CAE) – Bruxelles

MAE nu a comunicat luni pespre anularea primului punct de pe agenda ministrului de Externe Meleșcanu.